《红崖道中望定西岭》
清代·牛焘

落日半衔西岭上，暮烟初起石桥头。千盘磴道穿云出，万壑松溪逐涧流。

蒙段杳矣黄土迹，河山顿改碧榆秋。君看万里归图籍，虎视雄关作寺楼。

作者简介：牛焘（1794～1861）字涵万，丽江人，拔贡生，历任镇沅、安宁、邓川、罗平教官，有《寄秋轩稿》，家饶于赀而标寄萧然，蓄一雷氏琴，自谱新曲被之弦轸，同时马之龙能吹铁笛，郡中有“牛琴马笛”之目。咸、同之乱，焘避之山洞中，抱琴而死。剑川赵藩辑其诗七十余首刊入《丽郡诗征》中。